wickkiey/tamil-wikipedia-markdown huggingface dataset:
# குவாத்தமாலா பேருந்து விபத்து



**குவாத்தமாலா பேருந்து விபத்து** (Guatemala bus crash) 2025 ஆம் ஆண்டு பிப்ரவரி மாதம் 10 ஆம் நாளில் பேருந்து ஒன்று பள்ளத்தாக்கில் கவிழ்ந்து விழுந்ததால் நிகழ்ந்தது. அந்த பேருந்து பாலத்தின் மீது சென்றுகொண்டிருந்த போது சாலையோர தடுப்பின் மீது மோதி கட்டுப்பாட்டை இழந்து பள்ளத்தாக்கில் விழுந்தது. இந்தப் பேருந்து 115 அடி (35 மீட்டர்) உயரத்தில் இருந்து கழிவுநீர் கலந்த ஓடையில் தலைகீழாக விழுந்து பாதி நீரில் மூழ்கியது. பேருந்தில் பயணம் செய்த 71 பேரில் இந்த விபத்தில் 56 பேர் உயிரிழந்துள்ளதாக மீட்புப் பணியாளர்கள் தெரிவித்தனர். இவ்விபத்து இலத்தீன் அமெரிக்காவில் பல ஆண்டுகளில் நடந்த மோசமான சாலை விபத்துகளில் ஒன்றாகக் கருதப்படுகிறது.  

## பின்னணி
இலத்தீன் அமெரிக்காவில், குறிப்பாக பேருந்துகள் சம்பந்தப்பட்ட சாலை விபத்துகள் சமீபத்திய ஆண்டுகளில் வழக்கமாகிவிட்டன: 2018 ஆம் ஆம் ஆண்டு சனவரியில் பெருவில் 57 பயணிகளை ஏற்றிச் சென்ற பேருந்து, ஊவாச்சோவிலிருந்து இலிமாவுக்குச் செல்லும் வழியில் ஒரு இழுவை வண்டியில் ல் மோதியதில் 51 பேர் கொல்லப்பட்டனர்; மார்ச் 2015 ஆம் ஆண்டு மார்ச்சு மாதத்தில் பிரேசிலின் தெற்கு மாநிலமான சாண்டா கேடரினாவில் சுற்றுலா பேருந்து ஒன்று பள்ளத்தாக்கில் விழுந்து 54 பேர் இறந்தனர்; பிப்ரவரி 8 ஆம் தேதி, குவாத்தமாலா நகரில் விபத்துக்கு இரண்டு நாட்களுக்கு முன்பு, மெக்சிகோவில் உள்ள எசுகார்செகா-வில்லாகெர்மோசா நெடுஞ்சாலையில் ஒரு பேருந்தும் ஒரு லாரியும் மோதியதில் 41 பேர் உயிரிழந்தனர்.  

## விபத்து
சுமார் 4:30 மணியளவில் எல் புரோக்ரெசோ துறையின் ஒரு நகரமான சான் அகசுடின் அகாசாகுவாசுட்லானில் இருந்து குவாத்தமாலா நகரத்திற்கு 70 எண்ணிக்கைக்கும் மேற்பட்ட பயணிகளை ஏற்றிச் சென்ற ஒரு பேருந்து விபத்துக்கு உள்ளாகி தலைநகரில் ஒரு சாலை மற்றும் கழிவுநீர் மாசுபட்ட ஓடையைக் கடக்கும் ஒரு நெடுஞ்சாலை பாலமான புவென்ட் பெலிசிலிருந்து சுமார் 20 மீட்டர் (65 அடி) தொலைவில் விழுந்தது. தீயணைப்பு செய்தித் தொடர்பாளர் எட்வின் வில்லகிரானின் கூற்றுப்படி, விபத்தில் சிக்கியவர்களில் 52 பேர் சம்பவ இடத்திலேயே கொல்லப்பட்டனர், மேலும் நான்கு பேர் மருத்துவமனையில் சிகிச்சை பலனின்றி உயிரிழந்தனர். பயணிகள் எண்ணிக்கை தெளிவாகத் தெரியவில்லை. மோதலுக்கு சில நிமிடங்களுக்கு முன்பு பேருந்து அதிவேகத்தில் ஓடுவதை பதிவுக்காட்சிகள் காட்டியது.  

## பின் விளைவுகள்
மத்திய அமெரிக்க நாடுகளில் ஒன்றான குவாத்தமாலாவில் பேருந்து ஒன்று பள்ளத்தாக்கில் கவிழ்ந்து விபத்திற்குள்ளானது. இவ்விபத்தில் ஓட்டுநருடன் சேர்ந்து 56 பேர் உயிரிழந்தனர். குவாத்தமாலா அரசாங்கம் இந்த சோக நிகழ்விற்காக "தேசிய துக்கம்" அறிவித்தது.
# அயிலாங்குடி



**அயிலாங்குடி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய அயிலாங்குடி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 166.28 மீ. உயரத்தில், என்ற புவியியல் ஆள்கூறுகள் கொண்டு அயிலாங்குடி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், அயிலாங்குடி ஊரின் மொத்த மக்கள்தொகை 1,902 பேர் ஆகும். இதில் 953 பேர் ஆண்கள் மற்றும் 949 பேர் பெண்கள் ஆவர்.  
## சமயம்
### இந்துக் கோயில்கள்
இலக்குமி வராகர் கோயில் மற்றும் அய்யனார் கோயில் என்ற இந்துக் கோயில்கள் அயிலாங்குடி பகுதியில் அமைந்துள்ளன.  
## அரசியல்
அயிலாங்குடி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கோலா கங்சார் மலாய் கல்லூரி


**கோலா கங்சார் மலாய் கல்லூரி** (மலாய்: *Kolej Melayu Kuala Kangsar*; ஆங்கிலம்: *Malay College Kuala Kangsar*) என்பது மலேசியாவில் உள்ள ஒரு குடியிருப்புப் பள்ளி ஆகும். பேராக் மாநிலம், கோலா கங்சார் அரச நகரில் இந்தப் பள்ளி அமைந்துள்ளது. ஆண்கள் மட்டும் கற்கும் இந்தப் பள்ளியில், மலாய்க்காரர்கள் மட்டுமே படிப்பதற்குத் தகுதி பெறுகிறார்கள்.  

இந்த மலாய் கல்லூரிக்கு மலேசிய கல்வி அமைச்சு மலேசிய சிறப்பு குழுமப் பள்ளி தகுதிய வழங்கி உள்ளது. அத்துடன் 2010 முதல், இந்தப் பள்ளிக்கு உயர் செயல்திறன் பள்ளி *(High Performance School)* எனும் சிறப்புத் தகுதியும் வழங்கப்பட்டது. மலேசியாவின் சிறந்த பள்ளிகளுக்கு அந்தச் சிறப்புத் தகுதி வழங்கப்படுகிறது.  

பன்னாட்டு இளங்கலைப் பட்டம் அமைப்பின் *(The International Baccalaureate Organization)* பாடத்திட்ட தரநிலைகளைச் செயல்படுத்தும் அதே வேளையில், மலேசிய தேசிய பாடத்திட்டத்தின் சிஜில் பெலாஜாரான் மலேசியா (மலாய்: *Sijil Pelajaran Malaysia* ஆங்கிலம்: *Malaysian School Certificate*) (**SPM**) பாடங்களையும் கோலா கங்சார் மலாய் கல்லூரி கற்பிக்கிறது.  

## பொது

சிங்கப்பூர் இராபிள்ஸ் கல்வி நிலையத்தின் தலைமையிலான உலகளாவிய முன்னணி-எட்ஜ் பள்ளிகளின் கூட்டணி *(Global Alliance of Leading-Edge Schools)* என்று அழைக்கப்படும் உலகின் சிறந்த மேல்நிலைப் பள்ளிகளின் பன்னாட்டு அமைப்பிலும் கோலா கங்சார் மலாய் கல்லூரி உறுப்பினராக உள்ளது.  

தற்போதைய மாணவர்களில் சுமார் 10% பேர் மலேசிய நடுவண் வங்கி, டெலிகோம் மலேசியா, யாயாசான் பெனராஜு பெண்டிடிக்கான் பூமிபுத்ரா *(Yayasan Peneraju Pendidikan Bumiputera)* போன்ற பொது மற்றும் தனியார் நிறுவனங்களின் உதவித் தொகையைப் பெறுகிறார்கள்.  

## அரச ஆதரவு பள்ளி

மலேசியாவில் அரச ஆதரவின் கீழ் உள்ள இரண்டு உறைவிடப் பள்ளிகளில் இந்தப் பள்ளியும் ஒன்றாகும். மற்றொரு பள்ளி சிலாங்கூர் சுல்தானின் ஆதரவின் கீழ் உள்ள ஆலாம் சா பள்ளியாகும்.  

இந்தப் பள்ளியின் புரவலர் மலேசிய ஆட்சியாளர்களின் பேரவை ஆகும். மலேசிய ஆட்சியாளர்களின் பேரவை ஆதரவின் கீழ் உள்ள இந்தப் பள்ளிக்கு மலேசியாவின் மன்னர் ஐந்து ஆண்டுகளுக்கு ஒருமுறையும்; பள்ளியின் வாரியத் தலைவரான பேராக் சுல்தான் ஒவ்வோர் ஆண்டும் அரச வருகை தருகிறார்கள். அத்துடன் கோலா கங்சார் மலாய் கல்லூரியின் வாரிய உறுப்பினர்கள் அனைவரும் மலேசிய ஆட்சியாளர்களின் பேரவையினால் நியமிக்கப்படுகிறார்கள்.  

## குறிப்பிடத்தக்க முன்னாள் மாணவர்கள்
# அருணாச்சலப் பிரதேச காவ் தை (காம்தி அரிசி)


**அருணாச்சலப் பிரதேசம் காவ் தை (காம்தி நெல்)** என்பது இந்திய மாநிலமான அருணாச்சலப் பிரதேசத்தில் முக்கியமாக விளைவிக்கப்படும் பாசுமதி அல்லாத, குறுகிய தடித்த நறுமண பூர்வீக நெல் வகையாகும். இது நாம்சாய், சங்லங், லோஹித் மாவட்டங்களில் உள்ள காம்ப்தி பழங்குடி விவசாயிகளால் பொதுவாகவும் பாரம்பரியமாகவும் பரவலாகப் பயிரிடப்படும் ஒரு பயிராகும். இதன் இந்தியப் புவிசார் குறியீடு குறியீட்டின் கீழ், "அருணாச்சலப் பிரதேசம் காவ் தை (காம்தி அரிசி)" என்று பட்டியலிடப்பட்டுள்ளது.  

## பெயர்
"அருணாச்சலப் பிரதேசம் காவ் தை (காம்தி நெல்)" என்ற பெயர் சில சொற்களால் ஆனது. "அருணாச்சலப் பிரதேசம்" என்பது இந்த நெல் பயிரிடப்படும் மாநிலத்தைக் குறிக்கிறது. "காவ்" அல்லது "காவோ" என்பது உள்ளூர் காம்தி மொழியில் அரிசியைக் குறிக்கிறது. "தை" என்பது தாய் இனக்குழுவைக் குறிக்கிறது. மேலும் தை என்பது சொர்க்கத்தையும் குறிக்கிறது. மேலும் "காம்தி" என்பது காம்தி இன பழங்குடியினரைக் குறிக்கிறது. இந்த அரிசி வகையின் முதன்மை விவசாயிகள், இவர்கள் தங்களை தை காம்தி என்று அழைக்கிறார்கள். இது வெறுமனே காவ் தை அரிசி அல்லது காம்தி அரிசி என்றும் அழைக்கப்படுகிறது.  

## விளக்கம்
அருணாச்சலப் பிரதேசத்தின் நாம்சாய் பகுதியில் வசிக்கும் காம்தி விவசாயிகள் பாரம்பரியமாகப் பயிர்களைப் பயிரிடுகின்றனர். இவர்களின் முக்கிய உணவில் மெல்லும், ஒட்டும் காவ் தை அரிசியும் அடங்கும். இது வலுவான நறுமணம், தடித்த அளவு, பல மருத்துவப் பண்புகளுடன் மிகவும் ஆரோக்கியமானது. நெல் சாகுபடிக்கான நீர் ஆதாரங்கள் பாசனம் அல்லது மழையை நம்பி வளரும் நெல் சூழல்களை உருவாக்குகின்றன. இந்த அரிசியை ஒரு காலத்தில் இவர்களின் மூதாதையர்கள் போர்கள் மற்றும் காட்டுப் பயணங்களின் போது பாதுகாப்பு அங்கியாகப் பயன்படுத்தினர். இது இவர்களுக்குப் பாதுகாப்பினையும் வாழ்வாதாரத்தினையும் வழங்குகிறது.  

### உணவு வகைகள்
காம்தி மக்கள் இலைகளில் சுற்றப்பட்டு வேகவைத்த அரிசி உணவினையும், வேகவைத்த பச்சை இலை காய்கறிகளுடன் கலந்த அரிசியின் எளிய உணவையும் விரும்புகிறார்கள். காம்தி அரிசி உணவு வகைகளில் டோங்டெப், அரைத்த அரிசியால் செய்யப்பட்ட உப்பட்டு, கவ்லாம், வேகவைத்த அரிசியுடன் எள் கலந்தும், பாசா, சிறப்பு மூலிகைகள் கொண்ட ஆற்று மீன் சூப், அத்துடன் பா-சோம், நம்-சோம் ஆகியவை அடங்கும்.  

லோகித்தைச் சேர்ந்த நம்சாய் கரிம மசாலா விவசாய உற்பத்தியாளர் நிறுவனம், அருணாச்சலப் பிரதேச காவ் தை (காம்தி அரிசி) அரிசிக்கான புவிசார் குறியீட்டுப் பதிவை முன்மொழிந்தது. திசம்பர் 2021-இல் விண்ணப்பத்தைத் தாக்கல் செய்த பிறகு, 2023ஆம் ஆண்டில் சென்னையில் உள்ள புவியியல் குறியீட்டுப் பதிவு அலுவலகத்தினால் இந்த அரிசிக்குப் புவிசார் குறியீடு வழங்கப்பட்டது. இதனால் "அருணாச்சலப் பிரதேச காவ் தை (காம்தி அரிசி)" என்ற பெயர் இப்பகுதியில் விளையும் அரிசிக்கு மட்டுமே பிரத்தியேகமாக வழங்கப்பட்டது. இதனால் இது அருணாச்சலப் பிரதேசத்திலிருந்து புவிசார் குறியீடு பெற்ற முதல் அரிசி வகையாகவும், அருணாச்சலப் பிரதேசத்திலிருந்து புவிசார் குறியீடு பெற்ற 3வது பொருளாகவும் ஆனது. புவிசார் குறியீடு அரிசியைச் சட்டவிரோத விற்பனை மற்றும் சந்தைப்படுத்தலிலிருந்து பாதுகாக்கிறது. மேலும் இதற்குச் சட்டப் பாதுகாப்பையும் தனித்துவமான அடையாளத்தையும் இந்த புவிசார் குறியீட்டுத் தகுதி வழங்குகிறது.
# பெண்கள் தொடர்பான பாக்கித்தானியச் சட்டங்கள்

**பெண்கள் தொடர்பான பாக்கித்தானியச் சட்டங்கள்** (*Women related laws in Pakistan*) குடும்பம், பரம்பரை, வருவாய், சிவில் மற்றும் குற்றவியல் சட்டங்கள் போன்ற துறைகளில் பெண்களுக்கு அதிக அதிகாரம் வழங்குவதற்காக பாக்கித்தான் சட்டமன்றம் பல நடவடிக்கைகளை இயற்றியுள்ளது. பாலின வாதம் இல்லாமல் பேச்சு மற்றும் கருத்து சுதந்திரத்திற்கான பெண்களின் உரிமைகளைப் பாதுகாப்பதற்கான ஒரு முயற்சியாக இந்த நடவடிக்கைகள் உள்ளன. திருக்குர்ஆன் விவரிக்கும் கொள்கைகளை மனதில் கொண்டு இந்த நடவடிக்கைகள் இயற்றப்பட்டுள்ளன.  

## சட்டங்கள்
பெண்களின் உரிமைகளை உறுதி செய்வதற்காக இசுலாமியச் சட்ட முறைமை சட்டம் (அனைத்து வகையான சொத்துக்களையும் வாரிசாகப் பெறும் பெண்ணின் உரிமையை நிவர்த்தி செய்கிறது), முஸ்லிம் குடும்பச் சட்டச் சட்டம் அல்லது முஸ்லிம் தனிநபர் சட்டம் (திருமணம், விவாகரத்து, பலதுணை மணம் மற்றும் பிற தனிப்பட்ட உறவுகள் தொடர்பான நடைமுறைகளிலிருந்து பெண்களைப் பாதுகாக்கும் நோக்கம் கொண்டது). மேலும், *ஹுதூத் கட்டளைச் சட்டம்* போன்ற சட்டங்கள் சட்டமாக்கப்பட்டுள்ளன. பெண்களை மட்டும் பலிகடாவாக்குவதன் மூலம் பெண்களின் உரிமைகளுக்கு குறுக்கு வழியில் செயல்படுவதாக *ஹுதூத்* அவசரச் சட்டம் கருதப்பட்டது. இது பெண்கள் பாதுகாப்பு மசோதா அறிமுகப்படுத்தப்பட்டதன் மூலம் சரி செய்யப்பட்டது.  

## பாதுகாப்பு
பாலியல் துன்புறுத்தல் மசோதா பொது மற்றும் பணியிடங்களில் பெண்களின் பாதுகாப்பை உறுதி செய்வதற்காக உருவாக்கப்பட்டது. அதே நேரத்தில் பெண்களுக்கு எதிரான நடைமுறைகளைத் தடுக்கும் மசோதா, பெண்களின் பரம்பரை உரிமையைப் பறிக்கும் கட்டாயத் திருமணம் போன்ற பாரபட்சமான சமூக நடைமுறைகளிலிருந்து பெண்களை அரசியலமைப்பு ரீதியாகப் பாதுகாக்க முயன்றது. இந்த மசோதா குற்றவாளிகளுக்கு கடுமையான தண்டனைகளை உள்ளடக்கியது. அமிலக் கட்டுப்பாடு மற்றும் அமில குற்றத் தடுப்பு மசோதா, அமிலத்தின் இறக்குமதி, உற்பத்தி, போக்குவரத்து, பதுக்கல், விற்பனை மற்றும் வீச்சால் பாதிக்கப்பட்டவர்களுக்கு சட்டப்பூர்வ ஆதரவை வழங்குவதையும் நோக்கமாகக் கொண்டது.. அமிலத் தாக்குதல் தண்டனைகளில் பதினான்கு ஆண்டுகள் முதல் ஆயுள் தண்டனை வரை சிறைத்தண்டனையும் 1 மில்லியன் ரூபாய் வரை அபராதமும் அடங்கும்.  

## அரசியலமைப்புச் சம உரிமைகள்
அரசியலமைப்பு ரீதியாக, பாக்கித்தான் முஸ்லிம் பெண்கள் வாக்களிக்கவும், தேர்தல்களில் பங்கேற்கவும், பொதுப் பதவிகளை வகிக்கவும், பெரும்பாலான தொழில்களைத் தொடரவும் முடியும்..  

## திருமண வயதும் விவாகரத்தும்
பாக்கித்தானில் விவாகரத்து என்பது முஸ்லிம் திருமணக் கலைப்புச் சட்டம் (1939, 1961 இல் திருத்தப்பட்டது) மற்றும் குடும்ப நீதிமன்றச் சட்டம் (1964) ஆகியவற்றால் கட்டுப்படுத்தப்படுகிறது. குழந்தைத் திருமணத் தடைச் சட்டம் (1929) பெண்களின் திருமண வயதை 16 ஆக நிர்ணயித்துள்ளது. சிந்து மாகாணத்தில், சிந்து குழந்தைத் திருமணத் தடைச் சட்டத்தின் படி, திருமண வயது 18 ஆக நிர்ணயிக்கப்பட்டுள்ளது.  

2021 ஆம் ஆண்டில் இலாகூர் உயர் நீதிமன்றம் பெண்கள் பாலியல் வல்லுறவு செய்யப்பட்டதாகக் கூறும் வழக்குகளில் கன்னித்தன்மை சோதனைகளைப் பயன்படுத்த தடை விதித்தது.  

## இதனையும் காண்க

- பாக்கித்தானில் பெண்கள்
- இசுலாமியச் சட்ட முறைமை
- அமிலத் தாக்குதலால் பாதிக்கப்பட்டவர்களுக்கான சர்வதேச அறக்கட்டளை
- அமிலத் தாக்குதல்
- அவுரத் அணிவகுப்பு
- பாக்கித்தானில் பெண்ணியம்
- பாக்கித்தானில் ஆணவக் கொலைகள்
- பாக்கித்தானில் இந்து திருமணச் சட்டங்கள்
- பாக்கித்தானில் பாலியல் வல்லுறவு
- இஸ்லாத்தில் பெண்கள்
- பெண்களின் உரிமைகள்
# காடுவெட்டி, அரியலூர்



**காடுவெட்டி** என்பது இந்தியா தமிழ்நாடு மாநிலத்தின் அரியலூர் மாவட்டத்திலுள்ள ஒரு புறநகர்ப் பகுதியாகும். இதற்கு முன்னர் இப்பகுதியானது திருச்சிராப்பள்ளி மாவட்டத்தில் அடங்கியது.  
## அமைவிடம்
கடல் மட்டத்திலிருந்து சுமார் 42.15 மீ. உயரத்தில், என்ற புவியியல் ஆள்கூறுகள் கொண்டு காடுவெட்டி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், காடுவெட்டி ஊரின் மொத்த மக்கள்தொகை 3,211 பேர் ஆகும். இதில் 1,575 பேர் ஆண்கள் மற்றும் 1,636 பேர் பெண்கள் ஆவர்.  
## அரசியல்
காடுவெட்டி பகுதியானது, ஜெயங்கொண்டம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, சிதம்பரம் மக்களவைத் தொகுதி சார்ந்தது.
# மு. உரூபகலா

**மு. உரூபாகலா** (*M. Roopakala*)(பிறப்பு 20 சூன் 1979) கருநாடகாவைச் சேர்ந்த ஒரு இந்திய அரசியல்வாதி ஆவார். இவர் கோலார் மாவட்டத்தில் உள்ள கோலார் தங்க வயல் சட்டமன்றத் தொகுதிக்கு 2023ஆம் ஆண்டு நடைபெற்ற கருநாடக சட்டமன்றத் தேர்தலில் போட்டியிட்டு வெற்றி பெற்று சட்டமன்ற உறுப்பினராக உள்ளார். இவர் இந்திய தேசிய காங்கிரசு கட்சியின் சார்பில் போட்டியிட்டு வெற்றி பெற்றார். இவர் பாஜகவின் அசுவினி சம்பங்கியை 50,467 வாக்குகள் வித்தியாசத்தில் தோற்கடித்தார். சனவரி 2024-இல், இவர் கருநாடக கைவினைத் தொழில் மேம்பாட்டுக் கழகத்தின் தலைவராக நியமிக்கப்பட்டார்.  

## இளமை
உரூபாகலா, ஏழு முறை நாடாளுமன்ற உறுப்பினராக இருந்த கே. எச். முனியப்பாவின் மகள் ஆவார். இவர் 2016ஆம் ஆண்டு கருநாடக மாநில திறந்தவெளி பல்கலைக்கழகத்தில் முதுகலைப் பட்டப்படிப்பை முடித்தார். இவரது கணவர் சசிதர் கருநாடக சட்டமன்ற செயலகத்தில் இயக்குநராக பணிபுரிகிறார்.  

இவரது தந்தை முனியப்பா, தனது மகள் உரூபாகலாவுக்கு அமைச்சரவையில் இடம் அளிக்கப்பட்டால், 2024 மக்களவைத் தேர்தலில் கோலாரில் போட்டியிலிருந்து விலக ஒப்புக்கொண்டார்.  

## சர்ச்சை
சூன் 2023-இல், பெண்களுக்கு இலவச பயணத்திற்கான அரசாங்க சக்தி திட்டத்தைத் தொடங்கி வைத்து, சிறிது தூரம் பேருந்தை ஓட்டினார் உருப்காலா. இவ்வாறு சட்டமன்ற உறுப்பினர் ஒருவரைப் பேருந்தை இயக்க அனுமதித்ததற்காக விமர்சனங்கள் எழுந்ததைத் தொடர்ந்து, கருநாடக சாலைப் போக்குவரத்துக் கழக கோலார் பிரிவு விசாரணைக்கு உத்தரவிட்டது. சட்டமன்றத் தேர்தலுக்கு முன்பு இவர் ரூ.8 கோடி மதிப்புள்ள சொத்துக்கள் தனக்கு உள்ளதாக அறிவித்தார்.
# அன்னிஸ் காலண்ட்


**அன்னா வின்சென்ட் போடி காலண்ட்** (*Anna Vincent Bodey Calland*) (பிப்ரவரி 8,1879-டிசம்பர் 21,1943) ஓர் அமெரிக்கக் கவிஞர் ஆவார். இவரது கவிதைகள் பெரும்பாலும் இயற்கை கருப்பொருள்களில் இருந்தன. 1920 மற்றும் 1930 களில் *தி கிரைசிஸ்*, *ஓவர்லேண்ட் மன்த்லி* மற்றும் *கார்மல் பைன் கோன்* ஆகிய தலைப்புகளில் வெளியானது. எயிட்டி மற்றும் பூர்வீக அமெரிக்க நாட்டுப்புறக் கதைகளை அடிப்படையாகக் கொண்டு கவிதைகளையும் கதைகளையும் எழுதினார்.  

## இளமை வாழ்க்கை
காலண்ட், ஒகையோவின் சாம்பெயின் கவுண்டியில் ஹென்றி சி. போடி மற்றும் சாரா எலிசபெத் வின்சென்ட் போடி ஆகியோரின் மகளாகப் பிறந்தார். இவரது குடும்பம் ஒரு பண்ணையைக் கொண்டிருந்தது. இவரது தாயார் 1885 இல் இறந்தார். தனது குழந்தைப் பருவத்தை கிழக்கு ஓரிகனில் கழித்தார்.  

## வெளியீடுகள்
1901 மற்றும் 1902 ஆம் ஆண்டுகளில், தொழில்முறைத் தோட்டக்காரர்களுக்கான பத்திரிகைகளான *பார்க் 'ஸ் ஃப்ளோரல்* இதழ் மற்றும் *தி ஃப்ளோரல்ட் வேர்ல்ட்* ஆகியவற்றில் காலண்ட் அடிக்கடி பங்களிப்பு செய்தார். இவரது கவிதைகள் தொகுப்புகளாக வெளியாகின. மேலும், *தி கிரைசிஸ்* மற்றும் *ஓவர்லேண்ட் மந்த்லி* உள்ளிட்ட தேசியப் பத்திரிகைகளில் வெளியிடப்பட்டன. “அன்னிஸ் காலண்ட் ஒரு உண்மையான திறமையையும் பொதுவாக நன்கு இயக்கப்பட்ட கவிதை நோக்கத்தையும் கொண்டுள்ளார்” என்று 1926 இல் *தி காமன்வீலில்* ஒரு விமர்சகர் எழுதினார். இவரது நான்கு கவிதைகள் 1930 ஆம் ஆண்டு *அரோல்ட் வினல்* தொகுத்த *கான்டினென்டல் ஆந்தாலஜி* என்ற தொகுப்பில் சேர்க்கப்பட்டன. 1930 களில் இவர் வெளியிட்ட கவிதைகள் உமாத்தில்லா பாரம்பரிய பாடல்கள் மற்றும் கதைகளிலிருந்து மொழிபெயர்க்கப்பட்டன. இவரது சிறுகதைகள் 1930 முதல் 1935 வரை கலிபோர்னியாவின் கார்மெல் நகரில் வெளியான *கார்மெல் பைன் கோன்* என்ற செய்தித்தாளில் தவறாமல் வெளிவந்தன.  

காலண்டின் படைப்புகள் அவரது மரணத்திற்கு நீண்ட காலத்திற்கு முன்பே தொடர்ந்து தொகுக்கப்பட்டு மறுபதிப்பு செய்யப்பட்டன. இவரது கவிதைகளில் ஒன்றான "சிங்கிங் லைஃப்" 1958 இல் தேவாலய பயன்பாட்டிற்கு பரிந்துரைக்கப்பட்டது. வெள்ளையராக இருந்தாலும் இவரது கதைகள் 1910-2010 இல் ஆப்பிரிக்க அமெரிக்க பெண் எழுத்தாளர்களின் முழுமையான சிறுகதை தொகுப்பில் சேர்க்கப்பட்டுள்ளது.. இவரது "வூடூ" என்ற கவிதை, *ஸ்பெக்ட்ரல் ரியல்ம்ஸ்* (2016) என்ற “விசித்திரமான கவிதை இதழில்” மறுபதிப்பு செய்யப்பட்டது..  

## சொந்த வாழ்க்கை
அன்னா போடி 1899 இல் *கோரி லீ காலண்ட்* என்பவரை மணந்தார். இவர்களுக்கு *லியோ* என்ற மகன் இருந்தார். அவர் ஒரு புகழ்பெற்ற கால்பந்து பயிற்சியாளராக ஆனார். தம்பதியினர் 1906 இல் விவாகரத்து செய்தனர். அன்னா, ஓரிகானின் யூஜினில் ஒரு விடுதியைஸ் என்பவரை மணந்தார்.  

## இறப்பு
இவரது கணவர் 1931 இல் இறந்தார். அன்னா காலண்ட் 1943 இல், தனது 64 வயதில் கலிபோர்னியாவில் இறந்தார்.
# காட்டேரி அம்மன்



**காட்டேரி அம்மன்** (*Katteri Amman*), **காட்டேரி** என்றும் சுருக்கமாக அழைக்கப்படுவது இந்து தெய்வம் ஆகும். இவரது வழிபாடு திராவிட நாட்டுப்புறச் சமயத்திலிருந்து உருவாகியது. காட்டேரி அம்மன் வழிபாடு சைவ சமயத்தின் கீழ் வகைப்படுத்தப்பட்டுள்ளது.  

தமிழ்நாட்டில், இவர் பெரும்பாலும் பார்வதியின் ஒரு வடிவமாகக் கருதப்படுகிறார். காட்டேரி அம்மன் ஒரு குறிப்பிட்ட நகரத்தின் காவல் தெய்வமாகச் செயல்படுகிறார். காட்டேரி அம்மனின் பக்தர்கள்/ஆதரவாளர்களில் சிலர், கலியுகத்தில் நோய்களை அழிக்கும் பொறுப்பைக் கொண்ட மகாதேவியின் ஒரு வடிவமாகவும் கருதுகின்றனர். இந்த தெய்வம் எப்போதும் காவல் தெய்வத்துடன் முனீசுவரனுடன் சித்தரிக்கப்படுகிறது.  

## புராணக்கதை
தமிழ் நாட்டுப்புறக் கதைகளின்படி, சிவன் ஒருமுறை தனது மனைவி பார்வதி, நள்ளிரவில் படுக்கையை விட்டு வெளியேறி, சூரிய உதயத்திற்கு முன்புதான் திரும்புவதைக் கண்டார். இது குறித்து அவர் பார்வதியிடம் விசாரித்தபோது, பார்வதி இரவு முழுவதும் தன் பக்கத்திலேயே இருக்கவில்லை என்று தெரிவித்தார். இது மீண்டும் ஒருமுறை நடப்பதைக் கண்ட சிவன், கைலாசத்திலிருந்து காட்டிற்கு அவளைப் பின்தொடர்ந்து சென்றார். பார்வதி, காளியின் பயங்கரமான வடிவத்தை எடுத்து, பிணங்களைத் தோண்டி, அவற்றை விழுங்கும் நோக்கத்துடன் செயல்படுவதைக் கண்டார். இதனைத் தடுக்கத் தீர்மானித்து, பார்வதி செல்லும் காட்டுப் பாதையில் குழி ஒன்றைத் தோண்டினார். காளி அந்தக் குழிக்குள் விழுந்து சிவனைக் கண்டதும், தன் செயல்களுக்காக வருந்தினார். மேலும் இந்த நோயுற்ற துரத்தலை முடிவுக்குக் கொண்டுவருவதாகச் சிவனிடம் உறுதியளித்தாள். மேலும், தன் பயங்கரமான வடிவத்தை அந்தக் குழிக்குள் விட்டுவிட்டு, கடமை உணர்வுள்ள மனைவியாகச் சிவனிடம் திரும்பி வருவேன் என்றும் கூறினார். எஞ்சியிருக்கும் சக்தி, நோய்களை அழித்து, தன்னைப் பின்பற்றுபவர்களைப் பாதுகாக்கும் ஒரு கருணையுள்ளத் தெய்வமான கட்டேரி அம்மானின் வடிவமாக மாறும் எனத் தெரிவித்தார்.  

இருப்பினும், சில சமூகங்களின் நாட்டுப்புறக் கதைகளின்படி, தெய்வம் சில சமயங்களில் தீய அம்சங்களுடனும் அடையாளம் காணப்படுகிறது. உதாரணமாக, தமிழ் நாட்டுப்புறக் கதைகளின்படி, காட்டேரி அம்மானின் தோற்றம் சிவனால் அவள் மீது சுமத்தப்பட்ட சாபத்திலிருந்து தொடங்குகிறது. இதன் விளைவாக அவர், காடுகளுக்குள் சுற்றித் திரிந்து, கர்ப்பிணிப் பெண்கள் தன்னை வணங்காவிட்டால் அவர்களை வேட்டையாடுகிறார்.இந்தக் காரணத்திற்காகவே, இரத்தம் மற்றும் ஆன்மீக உடைமை சம்பந்தப்பட்ட சடங்குகளுடன் தொடர்புடைய, வன்முறையாளராகவும் சூனியக்காரியாகவும் காட்டேரி சித்தரிக்கப்படுகிறார். காட்டேரி விரும்பினால் குழந்தைகளைப் பாதுகாக்கும் தெய்வமாகவும் சித்தரிக்கப்படுகிறார்.  

## உருவப்படவியல்
காட்டேரி பெரும்பாலும் பல வடிவங்களில் சித்தரிக்கப்படுகிறார். அடர் நீலம் அல்லது கருப்பு நிறத்தில் குறிப்பிடப்படுகிறார். காட்டேரி அருவாள், கிண்ணம், திரிசூலம் அல்லது தடியை ஏந்தியபடி காணப்படுவார்.  

## வழிபாடு
தென்னிந்தியாவிலும் இலங்கையிலும் கிராமங்களில் போர்வீரர்கள் சமூகத்தினரால் காட்டேரி அம்மன் வழிபடப்படுகிறார். திரினிடாட், கயானா, ஜமைக்கா, மொரிசியஸ், தென்னாப்பிரிக்கா உள்ளிட்ட பிற இடங்களில் உள்ள தமிழ் தெலுங்கு புலம்பெயர்ந்தோர் காட்டேரி போற்றப்படுகிறார். காட்டேரியின் காணிக்கைகளில் வேப்ப இலைகள், எலுமிச்சை பழங்கள், சிவப்பு பூக்கள் அடங்கும்.கருவாடு கறி சாதம் , கோழி காட்டேரிக்குப் படையல் இவருடைய பக்தர்களிடையே பொதுவானது. காட்டேரி ஒரு குலத் தெய்வமாகக் கருதப்படுகிறார்.
# கொல்கத்தா பிரியாணி



**கொல்கத்தா பிரியாணி** (*Kolkata biryan*i) என்பது முகலாய உணவு வகைகளிலிருந்து தோன்றிய ஓர் உள்ளூர் பாரம்பரியமான காரமான அரிசி சார்ந்த உணவாகும். இந்த உணவின் பெயர் மேற்கு வங்காளத்தின் கொல்கத்தா நகரத்திலிருந்து வந்தது. அரிசி அடிப்படை மூலப்பொருளாகப் பயன்படுத்தப்படுத்தி பிரியாணி தயாரிக்கப்படுகிறது. அரிசியுடன் இறைச்சி, முட்டை, உருளைக்கிழங்கு, மசாலா பொருட்கள் சேர்த்துத் தயாரிக்கப்படுகிறது. இது உருளைக்கிழங்கைப் பயன்படுத்துவதன் மூலம் மற்ற வகைப் பிரியாணிகளிலிருந்து மாறுபட்டு, பெயர் பெற்றது. மேலும் மசாலா பொருட்களின் கலவைக்கும் பிரபலமானது.  

பிரியாணியின் சரியான தோற்றம் குறித்து நிச்சயமற்ற தன்மை இருந்தாலும், இது ஈரானில் தோன்றியதாக நம்பப்படுகிறது. நவீனக் கால "பிரியாணி" என்று அழைக்கப்படும் உணவு முகலாயர் காலத்தில் தில்லியில் கண்டுபிடிக்கப்பட்டது என்பதை வரலாற்றாசிரியர்களும் நிபுணர்களும் ஒப்புக்கொள்கிறார்கள். கொல்கத்தா பாணி பிரியாணி 1850கள் மற்றும் 1860களில் அறிமுகப்படுத்தப்பட்டுள்ளது.  

கொல்கத்தா பிரியாணி கொல்கத்தா நகரத்திலும் அதன் புறநகர்ப் பகுதிகளிலும் மிகவும் பிரபலமானது, கொல்கத்தா பெருநகரப் பகுதிக்கு வெளியே மேற்கு வங்கம் முழுவதும் பிரபலமானது.
# பாபு ராம்



## ஆரம்பகால வாழ்க்கை
பாபு ராம் 1972 ஆம் ஆண்டு மே மாதம் 15 ஆம் தேதி சம்மு பிராந்தியத்தின் மெந்தர் மாவட்டத்தின் பூஞ்ச் மாவட்டத்திலுள்ள தாரணா கிராமத்தில் பிறந்தார். சிறு வயதிலிருந்தே ஆயுதப் படையில் சேர விரும்பினார்.  

## காவல் துறை வாழ்க்கை
கல்வியை முடித்த பிறகு, 1999 ஆம் ஆண்டு சம்மு காசுமீர் காவல்துறையில் காவலராக நியமிக்கப்பட்டார். 2002 ஆம் ஆண்டு சூலை மாதம் 27 அன்று, சிறீநகரில் உள்ள சிறப்பு நடவடிக்கைக் குழுவில் நியமிக்கப்பட்டார். அங்கு இவர் ஏராளமான பயங்கரவாத எதிர்ப்பு நடவடிக்கைகளில் பங்கேற்றார். அதில் பல தீவிர பயங்கரவாதிகள் கொல்லப்பட்டனர். கிளர்ச்சி எதிர்ப்புப் பிரிவில் இவர் பணியாற்றிய காலத்தில் கொல்லப்பட்ட 28 பயங்கரவாதிகள் போரில் 14 போர்களில் பங்கேற்றார்.  

பாபு ராம் பயங்கரவாத எதிர்ப்பு நடவடிக்கைகளில் அடிக்கடி முன்னணியில் இருந்தார். மேலும் இவரது துணிச்சல் மற்றும் கடமையுணர்ச்சிக்காக இவருக்கு முன்கூட்டியே பதவி உயர்வு கிடைத்தது.  

## தீவிரவாத எதிர்ப்பு நடவடிக்கைகள்
சம்மு காசுமீர் காவல்துறை அதிகாரிகளும் பாதுகாப்புப் படையினரும் பந்தா-சௌக் வழியாகச் செல்லும் வாகனங்களைச் சோதனை செய்து கொண்டிருந்தனர். மூன்று பயங்கரவாதிகள் ஒரு இருசக்கர வாகனத்தில் வந்து நெடுஞ்சாலையில் நின்று கொண்டிருந்த ஒரு துணை இராணுவப் படை வீரரைத் தாக்கி, அவரது ஆயுதத்தை எடுத்துக்கொண்டு, காவல்துறை மற்றும் பாதுகாப்புப் படையினரை நோக்கி கண்மூடித்தனமாக துப்பாக்கிச் சூடு நடத்தினர். தாக்குதலுக்குப் பிறகு, பயங்கரவாதிகள் பந்தா-சௌக்கில் உள்ள தோபி மொகல்லாவுக்குள் (சலவை தொழிலாளர்கள் பகுதி ) நுழைந்தனர். உடனடியாக, அந்தப் பகுதி சுற்றி வளைக்கப்பட்டு தேடுதல் நடவடிக்கை தொடங்கப்பட்டது. பதுங்கியிருந்த பயங்கரவாதிகளுக்கு எதிராகத் தாக்குதலைத் தொடங்கிய முன்னேறிய குழுவில் பாபு ராம் இருந்தார். பின்னர் பயங்கரவாதிகள் கூட்டுத் தேடுதல் குழுவை நோக்கி துப்பாக்கிச் சூடு நடத்தினர். இது ஒரு மோதலைத் தூண்டியது. பயங்கரவாதிகளில் ஒரு கமாண்டர் உட்பட மூன்று லசுக்கர்-ஏ-தொய்பா பயங்கரவாதிகள் கொல்லப்பட்டனர். இருப்பினும், இந்த மோதலில் பாபு ராம் கொல்லப்பட்டார்.  

## அசோகச் சக்கர விருது
இந்தியாவின் 75 ஆவது சுதந்திர தினத்தன்று, அப்போதைய இந்தியக் குடியரசுத் தலைவர் ராம்நாத் கோவிந்த்,பாபு ராமின் அபரிதமான துணிச்சல், அர்ப்பணிப்பு மற்றும் கடமையுணர்ச்சியைப் பாராட்டி அசோகச் சக்கர விருதினை வழங்கினார். இந்த விருதை பாபுராமின் மரணத்திற்குப் பின் 2022 ஆம் ஆண்டு குடியரசு தினத்தன்று இந்தியக் குடியரசுத் தலைவர் அவரது குடும்பத்தினருக்கு வழங்கினார்.
# சீதா நவமி



**சீதா நவமி** (*Sita Navami*) என்பது இந்து சமயத்தில் மிகவும் பிரபலமான தெய்வங்களில் ஒருவரும், இலட்சுமி தெய்வத்தின் அவதாரமுமான சீதா தெய்வத்தின் பிறப்பைக் கொண்டாடும் ஓர் இந்துப் பண்டிகையாகும். இது இந்து மாதமான *வைகாசியில்* *சுக்ல பக்ஷத்தின்* (முதல் சந்திர பதினைந்து நாட்கள்) *நவமியில்* (ஒன்பதாம் நாள்) கொண்டாடப்படுகிறது.  

## புராணக்கதை
*இராமாயணத்தின்படி*, குழந்தை சீதா, மிதிலா இராச்சியத்தில் ஒரு தெய்வீக மண் பானையிலிருந்து ஒரு பண்ணை வயலிலிருந்து மன்னர் சிரத்வஜ ஜனகர், இராணி சுனயனா ஆகியோருக்குத் தோன்றினார் அல்லது வெளிப்பட்டார். பிராந்திய மரபின் படி, இந்த இடம் இந்தியாவின் பீகார் மாநிலத்தின் சீதாமரி மாவட்டத்தின் புனௌரா தாம் பகுதியில் இருப்பதாக அடையாளம் காணப்பட்டுள்ளது. *இராமாயணத்தில்* வைகாசி மாதப் *பூச நட்சத்திரத்தில்* சுக்ல நவமியின் ஒன்பதாம் நாளாகக் குழந்தை சீதை அவதரித்த தேதியும் நேரமும் பதிவு செய்யப்பட்டுள்ளது. மன்னர் சிரத்வஜ சனகர் கலப்பையால் நிலத்தை உழுதபோது, இவரது கலப்பையின் ஒரு பகுதி பூமியில் சிக்கிக்கொண்டதாகக் கூறப்படுகிறது. அந்த இடத்தைத் தோண்டியபோது, ஒரு மண் பானையில் ஒரு பெண் குழந்தை இருப்பதைக் கண்டார், சனகர். கலப்பையின் ஒரு முனை சீதா என்று அழைக்கப்படுகிறது. எனவே அந்தப் பெண்ணுக்கு சீதா என்று பெயரிடப்பட்டு மன்னரின் மகளாகத் தத்தெடுக்கப்பட்டார்.  

## விளக்கம்
சீதா நவமி என்பது சீதையின் தோற்றம் அல்லது வெளிப்பாட்டின் ஆண்டு நிறைவைக் கொண்டாடுகிறது. சீதா நவமியின் போது, திருமணமான பெண்கள் தங்கள் கணவர்களின் நீண்ட ஆயுளுக்காக விரதம் இருப்பார்கள்.
# சீனாவில் சமய எதிர்ப்பு பிரச்சாரங்கள்



**சீனாவில் மத எதிர்ப்பு பிரச்சாரங்கள்** என்பது சீனப் பொதுவுடமைக் கட்சி அரசு இறைமறுப்பியலை அதிகாரப்பூர்வமாக ஊக்குவிக்க எடுக்கப்பட்ட கொள்கையாகும். இது சீன மக்கள் குடியரசில் ஆன்மீக அல்லது மத நம்பிக்கைகளைக் கொண்ட மக்களைத் துன்புறுத்துவதோடு இணைக்கப்பட்டுள்ளது. சீனப் புரட்சிக்குப் பிறகு, 1949 இல் மத எதிர்ப்பு பிரச்சாரங்கள் தொடங்கப்பட்டன, இவை சீனாவில் உள்ள பௌத்தர்கள், கிறித்தவர்கள், முசுலிம்கள், பிற மத சமூகங்களைச் சேர்ந்தவர்களுக்கு எதிராக தொடர்ந்து நடத்தப்படுகின்றன.  

2012 ஆம் ஆண்டு சின்பிங் சீனப் பொதுவுடமைக் கட்சியின் பொதுச் செயலாளராகப் பொறுப்பேற்றதிலிருந்து மதத்திற்கு எதிரான அரசு பிரச்சாரங்கள் அதிகரித்துள்ளன. கிறித்தவர்களைப் பொறுத்தவரை, அரசாங்க ஆணைகள் தேவாலயங்களிலிருந்து சிலுவைகளை பரவலாக அகற்றுவதை கட்டாயமாக்கியுள்ளது, சில நேரங்களில், வழிபாட்டுத் தலங்களை இடிக்கவும் அவை கட்டாயமாக்கியுள்ளது. திபெத்தில், இதேபோன்ற ஆணைகளால் திபெத்திய பௌத்த மடாலய மையங்கள், துறவியர் இல்லங்கள் அழிக்கப்பட்டன. திபெத்தியர்கள் தங்கள் கலாச்சார பாரம்பரியத்தை சுதந்திரமாக அணுகும் உரிமை மறுக்கப்பட்டது. பௌத்த லாமாக்கள், ஆண் பெண் துறவிகள் தொடர்ந்து துன்புறுத்தப்பட்டனர்.
# வடபள்ளி சிறீனிவாசு


**வடபள்ளி சிறீனிவாசு** (*Vaddepalli Srinivas*)(4 சூலை 1960-29 பிப்ரவரி 2024) தெலுங்கு திரைப்படத்துறையில் பணியாற்றிய ஓர் இந்தியப் பாடகரும் நாட்டுப்புறக் கலைஞரும் ஆவார். *கப்பார் சிங்* (2012) படத்தில் "கண்ணுலந்தி கண்ணுலுன்னா பில்லா" பாடலுக்காகச் சிறந்த ஆண் பின்னணிப் பாடகருக்கான பிலிம்பேர் விருதைத் தெலுங்கு மொழியில் வென்றார்.  

## இளமையும் தொழிலும்
வடபள்ளி சிறீனிவாசு இந்தியாவின் ஆந்திரப் பிரதேசத்தின் (தற்போது தெலங்காணா) வாரங்கல் மாவட்டத்தில் பிறந்தார். இவரது குழந்தைப் பருவத்திலேயே இவரது குடும்பம் ஐதராபாத்திற்குக் குடிபெயர்ந்தது. இவர் தனது 3 வயதிலே பாடத் தொடங்கினார். ஆரம்பத்தில் விளையாட்டில் ஆர்வம் கொண்ட இவர் கிருஷ்ணா மாவட்டத்தில் உள்ள ஒரு பள்ளியில் உடற்கல்வி ஆசிரியராகப் பணியாற்றினார். பின்னர், 1994ஆம் ஆண்டில் *மேகனா ஆடியோ* மூலம் *கலிகி சிலுகலு என்ற* சுயாதீன தொகுப்பினை வெளியிட்டார். இதே வருடம் இவர் "கரம் கரம் ப்யாய் கஜ்ஜாலா சனாரி" என்ற பாடலைப் பாடியதன் மூலம் பின்னணிப் பாடகராக அறிமுகமானார். இந்தப் பாடலை இராஜ்-கோட்டி இசையமைத்த *"நம்ஸ்தே அண்ணா"* திரைப்படத்தில் இடம்பெற்றது. பின்னர் இவர் பல தனியாக நாட்டுப்புறப் பாடல்களைப் பாடியுள்ளார்.  

## இசைத் தொகுப்பு

### பாடல்கள்
| 1994 | "கரம் கரம் பை கஜ்ஜால சனாரி" | *நாமசுதே அண்ணா* |  |
| --- | --- | --- | --- |
| 1995 | "யெம் கொனேட்டு லெடு" | *எர்ரோடு* |  |
| 2008 | "யெந்தபானி செஸ்டிவிரோ" | *கிங்* |  |
| 2012 | "கன்னுலாந்தி கண்ணுலுன்னா பில்லா" | கப்பார் சிங் |  |
| 2018 | "ராயே ராயே சின்னி" | *பெங்கால் டைகர்* | } |

### இசைத் தொகுப்பு
| 1994 | *கலிகி சிலுகலு* | *சோனி மியூசிக்* |  |
| --- | --- | --- | --- |
| 2000 | *ஓ பில்லா பங்காராமா* |  |  |
| 2008 | *பல்லேடுரி பில்லா* | காயத்ரீ இசை | } |

## இறப்பு
சிறீனிவாசு உடல்நலக் குறைபாடுகள் காரணமாக ஐதராபாத்தில் உள்ள தனது இல்லத்தில் பிப்ரவரி 29, 2024 அன்று தனது 64 வயதில் காலமானார்.  

## விருது
| } |
| --- |
# எருதுகளி



**எருதுகளி** (*Eruthukali*) என்பது இந்தியாவின் கேரளத்தின் வடக்கு மலபார் பகுதியில் பிரபலமான ஒரு நாட்டுப்புறக் கலை ஆகும். இது மாவிலார் சமூகத்தினரால் நிகழ்த்தப்படும் நாட்டுப்புறக் கலை வடிவமாகும்.  

## கண்ணோட்டம்
எருதுகளி என்பது இந்தியாவின் கேரளத்தின் வடக்கு மலபார் பகுதியில் பிரபலமான ஒரு நாட்டுப்புறக் கலையாகும். இது காசர்கோடு, கண்ணூர் மாவட்டங்களின் மலைப்பகுதிகளில் வாழும் மாவிலார் சமூகத்தினரால் கடைப்பிடிக்கப்படும் ஒரு கலை வடிவமாகும். இது மலையாள மாதமான கொல்ல ஆண்டின் பத்தாம் நாளில் மாவிலார் மக்கள் தங்கள் கிராமப் பகுதியில் நிகழ்த்துகின்றனர்.  

வரும் ஆண்டுகளில் அனைவருக்கும் வேளாண்மை செழிக்க வேண்டும் என்ற பிரார்த்தனையாக எருதுகளி நடனம் நிகழ்த்தப்படுகிறது.  

மூங்கில் குச்சிகள், வைக்கோல், துணி, மரத் தலையால் ஆன ஒரு பெரிய காளையைச் சுமந்துகொண்டு, மாவிலர்கள் வீடு வீடாகச் சென்று, தாளத்துடன் ஆட்டுவார்கள். செண்டை, செம்பிலா போன்ற பாரம்பரிய இசைக்கருவிகளாகப் பயன்படுத்தப்படுகின்றனர். நடனமாடும் வீரர்களுக்குக் குடும்பத்தினர் பரிசுகளையும் வழங்குவார்கள்.
# சுபத்ரா திட்டம்


**சுபத்ரா திட்டம்** (*Subhadra Yojana*)(செப்டம்பர் 17, 2024 அன்று அறிமுகப்படுத்தப்பட்டது) என்பது 21 முதல் 60 வயதுடைய பெண்களுக்கு நேரடி நிதி உதவி வழங்குவதன் மூலம் அதிகாரம் அளிப்பதை நோக்கமாகக் கொண்ட ஒடிசா அரசாங்கத்தால் தொடங்கப்பட்ட ஒரு பெண்களை மையமாகக் கொண்ட நலத்திட்டமாகும். பிரதமர் நரேந்திர மோதியால் தொடங்கி வைக்கப்பட்ட இந்த முயற்சி, ஒடிசா மாநிலம் முழுவதும் 1 கோடிக்கும் மேற்பட்ட பெண்களுக்குப் பயனளிக்கும் நோக்கம் கொண்டது.  

## குறிக்கோள்
பொருளாதார ரீதியாக நலிவடைந்த பிரிவுகளைச் சேர்ந்த பெண்களுக்கு நிதி உதவி வழங்குவதன் மூலம், பொருளாதார அதிகாரமளிப்பை ஊக்குவிப்பதே சுபத்ரா திட்டத்தின் முக்கிய நோக்கமாகும். இந்தத் திட்டத்தின் கீழ் தகுதியுள்ள பெண்கள் 2024–25 நிதியாண்டிலிருந்து தொடங்கி ஐந்து ஆண்டுகளுக்கு ₹50,000 பெறுவார்கள். இந்த நிதி, ரக்சா பந்தன், அனைத்துலக பெண்கள் நாளன்று, ஆண்டுக்கு ₹5,000 என்ற இரண்டு தவணைகளில், ஆதார் இணைக்கப்பட்ட வங்கிக் கணக்குகளுக்கு நேரடியாக மாற்றப்படுகிறது.  

## முக்கிய அம்சங்கள்

- **தகுதி**: பொருளாதார ரீதியாக நலிவடைந்த பிரிவைச் சேர்ந்த 21 முதல் 60 வயதுக்குட்பட்ட பெண்கள். அரசு ஊழியர்கள், வருமான வரி செலுத்துவோர் மற்றும் பிற அரசுத் திட்டங்களின் கீழ் மாதத்திற்கு ₹1,500க்கு மேல் பெறும் பெண்கள் தகுதியற்றவர்கள்.
- **தவணைகள்**: தகுதியுள்ள ஒவ்வொரு பெண்ணும் ஆண்டுதோறும் ₹10,000 இரண்டு தவணைகளாக ₹5,000 வீதம் பெறுவார்கள்.
- **கால அளவு**: ஐந்து ஆண்டுகள் (2024–2029)
- **பதிவு**: இந்தத் திட்டத்திற்கான பதிவு செப்டம்பர் 1, 2024 அன்று தொடங்கியது. ஏற்கனவே 50 லட்சத்திற்கும் அதிகமான பெண்கள் பயனாளிகளாகப் பதிவு செய்துள்ளனர். பதிவு செய்வதற்கு எந்தக் காலக்கெடுவும் இல்லை. இது அதிகபட்ச பங்கேற்பை உறுதி செய்கிறது.
- **ஊக்கத்தொகை**: ஒவ்வொரு கிராம ஊராட்சி, நகர்ப்புறப் பகுதியிலும் அதிக எண்ணிமப் பரிவர்த்தனைகளைக் கொண்ட முதல் 100 பயனாளிகளுக்குக் கூடுதலாக ₹500 வழங்கப்படும்.
- **கடன் அட்டை**: பயனாளிகளுக்குத் தடையற்ற பரிவர்த்தனைகளை எளிதாக்க "சுபத்ரா கடன் அட்டை" வழங்கப்படுகிறது.

## செயல்படுத்தல்
நிதியைத் திறம்பட வழங்குவதை உறுதி செய்வதற்காக, ஜாம் மும்மூர்த்தியை (ஜன் தன்-ஆதார்-திறன்பேசி) பயன்படுத்துவதை அரசாங்கம் நோக்கமாகக் கொண்டுள்ளது. இந்தத் திட்டத்திற்குத் தகுதி பெறப் பயனாளிகள் மின்னணுவாக வாடிக்கையாளரை அறிந்து கொள்ளுதல் படிவத்தினைப் பூர்த்தி செய்ய வேண்டும். செப்டம்பர் 17, 2024 நிலவரப்படி, பதிவுசெய்யப்பட்ட 25 லட்சத்திற்கும் மேற்பட்ட பெண்களுக்கு ₹1,250 கோடி பணம் பரிமாற்றப்பட்டது.  

## அரசியல், பொருளாதாரத் தாக்கம்
சுபத்ரா திட்டம் 2024ஆம் ஆண்டு நடைபெற்ற தேர்தலின் போது பாரதிய ஜனதா கட்சியின் தேர்தல் வாக்குறுதியாகும். இத்திட்டம் புரி ஜெகநாதரின் சகோதரியான தேவி சுபத்ராவின் பெயரால் அழைக்கப்படுகிறது. எனவே இது ஒடிசாவின் கலாச்சார முக்கியத்துவம் வாய்ந்தது. இது பிஜு ஜனதா தளத்தின் சக்தி திட்டத்திற்குப் பதிலளிக்கும் வகையில் அமைந்தது.  

இத்திட்டத்தின் காரணமாக ₹55,825 கோடி செலவாவதால் பல்வேறு விளைவுகளை மொத்தமாக ₹2.5 இலட்சம் கோடியினை ஒடிசாவின் பொருளாதாரத்தில் விளையினை ஏற்படுத்தும் என்று பொருளாதார நிபுணர்கள் தெரிவிக்கின்றன.
# உருவிலா ஒளிப்படவியல்


இயக்கமும் இணைந்து வெளிச்சம் சுருக்கமாக மாறுவதற்கான ஒரு கட்டமாகும்.]]  
சில நேரங்களில் புறநிலை அல்லாத, சோதனை அல்லது கருத்தியல் ஒளிப்படம் என்றும், சுருக்க புகைப்படம் என்றும் வழமையில் உள்ள, **உருவிலா ஒளிப்படவியல்** (Abstract photography) என்பது, ஒரு பொருள் உலகத்துடன் உடனடி தொடர்பு இல்லாத மற்றும் ஒளிப்பட உபகரணங்கள், செயல்முறைகள் அல்லது பொருட்களைப் பயன்படுத்துவதன் மூலம் உருவாக்கப்படும் ஒரு காட்சிப் படத்தை சித்தரிக்கும் ஒரு வழிமுறையாகும். ஒரு உருவிலா ஒளிப்படத்தில், பார்வையாளரிடமிருந்து அதன் உள்ளார்ந்த சூழலை நீக்க ஒரு இயற்கை காட்சியின் ஒரு பகுதியை தனிமைப்படுத்தலாம், உண்மையான பொருட்களிலிருந்து உண்மையற்ற தோற்றத்தை உருவாக்க வேண்டுமென்றே பண்பியலாக அரங்கேற்றப்படலாம், ஒரு உணர்வு, அல்லது தோற்றத்தை வெளிப்படுத்த நிறம், ஒளி, நிழல், இழையமைப்பு, படிவம் அல்லது வடிவத்தைப் பயன்படுத்தலாம். பண்பியல் கொண்ட இந்த ஒளிப்படவியலை, ஒளிப்படக்கருவி, நிழற்படத்துக்குரிய இருட்டறை அல்லது கணினி போன்ற பாரம்பரிய புகைப்பட உபகரணங்களைப் பயன்படுத்தி உருவாக்கலாம் அல்லது படச்சுருள், காகிதம் அல்லது எண்ணியல் விளக்கக்காட்சிகள் உட்பட பிற ஒளிப்பட ஊடகங்களை நேரடியாகக் கையாளுவதன் மூலமும், ஒளிப்படக்கருவியைப் பயன்படுத்தாமலும் உருவாக்கலாம்.  

## உருவிலா ஒளிப்படவியலை வரையறுத்தல்
உருவிலா ஒளிப்படவியல் எடுத்தல் என்ற சொல்லுக்கு பொதுவாகப் பயன்படுத்தப்படும் வரையறை எதுவும் இல்லை. இந்த விடயத்தில் புத்தகங்கள் மற்றும் கட்டுரைகளில், ஆரோன் சிசுகைண்டின் என்பவர் வண்ணப்பூச்சுகளை தோலுரித்தல் மூலம் புகைப்படங்கள் போன்ற ஒரு சுருக்கமான விடயத்தின் முழுமையான பிரதிநிதித்துவப் படம் முதல், மார்கோ புரூயரின் புனையப்பட்ட அச்சுகள் மற்றும் புத்தகங்கள் போன்ற புகைப்படக்கருவி அல்லது படம் இல்லாமல் உருவாக்கப்பட்ட முற்றிலும் பிரதிநிதித்துவமற்ற படங்கள் வரை அனைத்தும் இதில் அடங்குகிறது. இந்தச் சொல் பரந்த அளவிலான காட்சிப் பிரதிநிதித்துவங்களை உள்ளடக்கியது மற்றும் அதன் இயல்பிலேயே ஐயத்துக்கிடமின்றி தெளிவற்றதாக இருக்கும் ஒரு வகை புகைப்படத்தை வகைப்படுத்துவதில் வெளிப்படையானது.
# கேரட் புட்டிங்


**கேரட் புட்டிங்** (*Carrot pudding*) என்பது உலகெங்கிலும் உள்ள பரந்த அளவிலான கலாச்சாரங்களுக்கு பாரம்பரியமான உணவாகும். இவ்வுணவை சுவையான புட்டிங்காக (வழக்கமான உணவுடன் இணைந்து) அல்லது ஈற்றுணவாக பரிமாறலாம்.  

1591 ஆம் ஆண்டில் வெளியிடப்பட்ட ஆங்கிலப் பாகம், "கேரட் வேரில் புட்டு" என்று விவரிக்கிறது. இவ்வுணவு அடிப்படையில் இறைச்சி, சுருக்கம், கிரீம், முட்டைகள், திராட்சை, பேரீச்சம்பழம் மற்றும் சர்க்கரை கலந்த இனிப்பு, மசாலாப் பொருட்கள் (கிராம்பு மற்றும் மசூதி சிகிராப்ட் கேரட் மற்றும் பிரட்தூள்கள்) ஆகியவற்றைக் கொண்டு அடைக்கப்பட்ட கேரட் ஆகும். தி ஆக்சுபோர்டு கம்பானியன் டு புட் என்ற புத்தகத்தில், எழுத்தாளர் ஆலன் டேவிட்சன், ஐரோப்பா கண்டத்தின் இனிப்பு கேக்குகளை தயாரிக்க கேரட் பயன்படுத்தப்பட்டதாக நம்புகிறார். இவை கேரட் கேக் தயாரிப்பதற்கு முன்னோடியாக இருந்தது. கேரட் புட்டிங் 18 ஆம் நூற்றாண்டிலிருந்து அயர்லாந்தில் பரிமாறப்பட்டு வருகிறது. 1876 ஆம் ஆண்டிற்கு முன்பே அமெரிக்காவிலும் சேவை செய்யப்பட்டது. இரண்டாம் உலகப் போரின் போது இனிப்புகள் பகிர்வு செய்யப்பட்டதால், கேரட் புட்டிங் இங்கிலாந்தில் உணவு மாற்றாக பார்க்கப்பட்டது. பின்னர், கேரட் கேக் ஒரு 'ஆரோக்கிய உணவாக' பார்க்கப்பட்டது.  

## தேவையான பொருட்கள்
- 3 கப் துருவிய கேரட்
- 2 கப் முழு பால்
- 3 தேக்கரண்டி உப்பு சேர்க்காத வெண்ணெய்
- 1/3 கப் சர்க்கரை
- 10 முதல் 15 ஏலக்காய் காய்கள் அல்லது ஒரு சிட்டிகை அரைத்த ஏலக்காய் தூள்
- 1/4 தேக்கரண்டி பாதாம் சாறு
- அலங்காரத்திற்காக வறுத்த துண்டுகளாக்கப்பட்ட பாதாம்.

## தயாரிப்பு
1. ஒரு அகலமான பாத்திரத்தின் அடிப்பகுதியில் மிதமான தீயில் வெண்ணெயை உருக்கவும். அதிக மேற்பரப்பு பகுதி வேகமான சமையல் நேரம் என்று நான் உறுதியளிக்கிறேன். கேரட்டைச் சேர்த்து மென்மையாகவும் முழுமையாகவும் சமைக்கும் வரை சுமார் 5 நிமிடங்கள் அவ்வப்போது கிளறவும்.  

2. அதே நேரத்தில், ஒரு பாத்திரத்தில் அல்லது மைக்ரோவேவில் பாலை சூடாக்கவும். பாலில் ஏலக்காய் காய்களைச் சேர்க்கவும். கொதிக்க வைக்கவும். பின்னர் தீயை அணைத்து ஏலக்காயை ஊற விடவும். பாலில் ஒரு தோல் உருவாவதைத் தடுக்க அவ்வப்போது கிளறவும்.  

3. பாலில் இருந்து ஏலக்காய் காய்களை அகற்றவும். சமைத்த கேரட்டில் பால் சேர்க்கவும். எரிவதைத் தடுக்க தொடர்ந்து கிளறவும். அனைத்து பால் உறிஞ்சப்படும்/ஆவியாகும் வரை இந்த வகையான பயிற்சியைத் தொடரவும். கேரட் கலவை சிறிது ஈரமாக இருக்க வேண்டும். சுமார் 10 -15 நிமிடங்கள் சர்க்கரையைச் சேர்த்து மேலும் 3 நிமிடங்கள் அல்லது அதற்கு மேல் கிளறவும். சர்க்கரை உருகி உறிஞ்சப்படும் வரை வெப்பத்தை அணைத்து பாதாம் சாற்றில் கிளறவும்.  

4. பரிமாறும் பாத்திரத்தில் வைத்து, அதன் மேல் பாதாம் துண்டுகளை வைத்து சூடாகப் பரிமாறவும். நிச்சயமாக, நள்ளிரவில் குளிர்சாதன பெட்டியில் இருந்து எடுத்து குளிர்ச்சியாக சாப்பிட்டாலும் இது மிகவும் நன்றாக இருக்கும்.
# மட்/ககு/கிரான் மத்திய கல்லூரி


## கிரான் மத்திய கல்லூரி

**கிரான் மத்திய கல்லூரி** என்பது மட்டக்களப்பு மாவட்டத்தின் கோறளைப்பற்று தெற்கு பிரதேச செயலாளர் பிரிவில் அமைந்துள்ள ஒரு கல்வி நிறுவனமாகும். இக்கல்லூரி கிரான் கிழக்கு கிராம சேவகர் பிரிவில் அமைந்துள்ளது. இது கல்குடா கல்வி வலயத்தின் முன்னோடிப் பாடசாலைகளுள் ஒன்றாகும்.  

### வரலாறு
கிரான் மத்திய கல்லூரி 03 நவம்பர் 1945 ஆம் ஆண்டு கிராம முன்னோடிகளின் முயற்சியினால் **கிரான் அரசினர் தமிழ் கலவன் பாடசாலை** எனும் பெயரில் நிறுவப்பட்டது. இதன் முதல் தலைமையாசிரியராக **திரு. வீராச்சாமி சுப்பிரமணியம்** அவர்கள் நியமிக்கப்பட்டார். ஆரம்பத்தில் கிடுகு கொட்டகையில் செயல்படத் தொடங்கிய இப்பாடசாலை, படிப்படியாக வளர்ச்சியடைந்து 1952 ஆம் ஆண்டில் **க.பொ.த. சாதாரண தரம்** வரை தரமுயர்த்தப்பட்டது. இதன் பின்னர் பாடசாலையின் பெயர் **கிரான் மகா வித்தியாலயம்** என மாற்றப்பட்டது.  

1987 ஆம் ஆண்டில், அதிபர் **திரு. எம். பிசாத்** அவர்களின் முயற்சியினால், க.பொ.த உயர்தரத்தில் **கலைப்பிரிவு** ஆரம்பிக்கப்பட்டது. இதில் முதல் தடவையாக இரண்டு மாணவர்கள் பல்கலைக்கழகத்திற்கும், ஒருவர் கல்வியியல் கல்லூரிக்கும் தேர்வானது குறிப்பிடத்தக்க சாதனையாகும். 1996 ஆம் ஆண்டில் க.பொ.த உயர்தரத்தில் **வர்த்தகப்பிரிவு** ஆரம்பிக்கப்பட்டது.  

2012 ஆம் ஆண்டில், **1000 பாடசாலைகள் நிகழ்ச்சித்திட்டத்தின்** கீழ் கல்லூரி உள்வாங்கப்பட்டது. இது கல்லூரிக்குத் தேவையான பல பௌதீக மற்றும் மனித வளங்களைப் பெறுவதற்கு உதவியதுடன், கல்லூரியின் வளர்ச்சிப்போக்கில் ஒரு மைல்கல்லாக அமைந்தது.  

2013 ஆம் ஆண்டில், க.பொ.த உயர்தரத்தில் **தொழில்நுட்பப் பிரிவு** ஆரம்பிக்கப்பட்டது. 2016 ஆம் ஆண்டில், பாடசாலையின் பெயர் மீண்டும் **கிரான் மத்திய கல்லூரி** என மாற்றப்பட்டது. அதே ஆண்டு, க.பொ.த. சாதாரண தரப்பரீட்சையில் முதல் தடவையாக மூன்று மாணவர்கள் 9 பாடங்களிலும் அதிவிசேட சித்தி பெற்று சாதனை படைத்தனர்.  

2017 ஆம் ஆண்டில், க.பொ.த உயர்தரத்தில் **கணித விஞ்ஞானப் பிரிவுகள்** ஆரம்பிக்கப்பட்டன. அதே ஆண்டு, 13 ஆம் ஆண்டு உத்தரவாதமளிக்கப்பட்ட கல்வித் திட்டத்திற்காக கல்குடா கல்வி வலயத்தில் கிரான் மத்திய கல்லூரி தேர்வு செய்யப்பட்டு நடைமுறைப்படுத்தப்பட்டது.  

2021 ஆம் ஆண்டில், கிரான் மத்திய கல்லூரி **தேசிய பாடசாலை செயல்திட்டத்தின்** கீழ் உள்வாங்கப்பட்டு, தேசிய பாடசாலையாக தரமுயர்த்தப்பட்டது.  

### தற்போதைய நிலை
தற்போது கிரான் மத்திய கல்லூரியில் 1100 மாணவர்களும், 60 கல்விசார் ஊழியர்களும், 4 கல்வி சாரா ஊழியர்களும் உள்ளனர். கல்லூரியின் அதிபராக **திரு. செ. செல்வசுதேசன்** அவர்கள் கடமையாற்றுகிறார்.  

### குறிப்பிடத்தக்க சாதனைகள்
- 1987: கலைப்பிரிவு ஆரம்பிக்கப்பட்டு, முதல் தடவையாக மாணவர்கள் பல்கலைக்கழகம் மற்றும் கல்வியியல் கல்லூரிக்கு தேர்வு.
- 2016: க.பொ.த. சாதாரண தரப்பரீட்சையில் மூன்று மாணவர்கள் 9 பாடங்களிலும் அதிவிசேட சித்தி பெற்றது.
- 2017: கணித விஞ்ஞானப் பிரிவுகள் ஆரம்பிக்கப்பட்டு, மாணவர்கள் பொறியியல், சித்த மருத்துவம் மற்றும் உயிரியல் விஞ்ஞானத்துறைக்கு தேர்வு.

=
# ஹூஸ்டன் தமிழ்ப் பள்ளிகள்



**ஹூஸ்டன் தமிழ்ப் பள்ளி** என்பது அமெரிக்காவின் டெக்சஸ் மாநிலத்தில் பதிவு செய்யப்பட்ட இலாப நோக்கமற்ற ஒரு நிறுவனம் (https://houstontamilschools.org/).  

இது ஹூஸ்டனில் 2012 ஆகஸ்ட் முதல் இயங்கிவருகிறது. இந்தப் பள்ளி நிறுவனம், காக்னியா (https://www.cognia.org/) என்ற அமைப்பின் மூலமாக *<u>கல்வி நிறுவன அங்கீகாரம்</u>* பெற்று விளங்குகிறது.  

**குறிக்கோள்:**  

ஹூஸ்டன் தமிழ்ப் பள்ளியின் நோக்கம், தொன்மையும், இலக்கிய வளம் கொண்ட தெற்காசிய பாரம்பரிய மொழியான தமிழை, ஹூஸ்டன் பகுதியில் உள்ள தனிநபர்களுக்கு பாதுகாப்பான, அக்கறையுள்ள மற்றும் பொலிவுச் சூழலில் கற்பிப்பதாகும். கூடுதலாக, தமிழ் மொழியையும் அதன் பாரம்பரியத்தையும் வளப்படுத்தவும், பரப்பவும் நடத்தப்படுவதாகும். ஹூஸ்டன் பெருநகரத் தமிழ்ப் பள்ளி நிறுவனம் என்பது தமிழ் மொழியைக் கற்றுக்கொள்ள விரும்பும் அனைவருக்குமான ஒரு இலாப நோக்கற்ற அமைப்பாகும்.  

**தொலைநோக்குப் பார்வை:**  

உயர்தர படிப்புகள், புதுமையான கற்பித்தல் நுட்பங்கள் மற்றும் படைப்பு கற்றல் முறைகள் மூலம் குழந்தைகள் மற்றும் பெரியவர்களுக்கு தமிழ் மொழி கற்றல் வாய்ப்புகளை வழங்குவதில் முன்னணியில் இருப்பதே ஹூஸ்டன் தமிழ்ப் பள்ளியின் தொலைநோக்குப் பார்வை.  

அமெரிக்கப் பள்ளி மற்றும் கல்லூரி அமைப்புகளில் தமிழை ஒரு மதிப்பீட்டுப் பாடமாக அங்கீகரிப்பது மற்றும் வளமான பன்முகக் கலாச்சார அனுபவங்களுக்கு வழிவகுப்பது போன்றவைகளும் ஹூஸ்டன் தமிழ்ப் பள்ளியின் தொலைநோக்குச் சிந்தனையாகும்.  

**பள்ளிகள்:**  

ஏழு கிளைப் பள்ளிகளை அமைத்து ஹூஸ்டன் புறநகரப் பகுதிகளில் தமிழ் மொழி பயிற்றுவிக்கப்படுகிறது.  

- ஹூஸ்டன் தமிழ்ப் பள்ளி – பியர்லேண்ட்
- ஹூஸ்டன் தமிழ்ப் பள்ளி – கேட்டி
- ஹூஸ்டன் தமிழ்ப் பள்ளி – உட்லேண்ட்ஸ்
- ஹூஸ்டன் தமிழ்ப் பள்ளி – சுகர்லேண்ட்
- ஹூஸ்டன் தமிழ்ப் பள்ளி – மேற்கு ஹூஸ்டன்
- ஹூஸ்டன் தமிழ்ப் பள்ளி – மேற்கு கேட்டி
- ஹூஸ்டன் தமிழ்ப் பள்ளி – சைப்ரஸ்

மொத்தம் <u>650</u> மாணவர்கள் முன்மழலை நிலையிலிருந்து பத்தாவது நிலைவரை இருக்கிறார்கள். இவர்களுக்கான பாடத்திட்டங்கள், புத்தகங்கள், தேர்வுகள், ஆசிரியர் பயிற்சி போன்ற பணிகளை டெக்சஸ் தமிழ்க் கல்விக்கழகம் (https://texastamilacademy.org/) வழங்குகிறது.  

ஒவ்வொரு ஆண்டும் கிட்டத்தட்ட 10 மாணவர்கள் பட்டம் பெறுகிறார்கள். இவர்களுக்கு உயர்நிலைப் பள்ளியில் இரண்டாம் மொழி என்ற அடிப்படையில் தமிழ்மொழிக்கான மதிப்பீடும் வழங்கப்படுகிறது. இந்த மதிப்பீடுகள் கல்லூரிகளிலும் பயன்படுகிறது.
# ஆரோக்ய இலட்சுமி திட்டம்



**ஆரோக்ய இலட்சுமி திட்டம்** (*Aarogya Lakshmi scheme*) என்பது தெலங்காணா அரசாங்கத்தால் கர்ப்பிணிகளுக்கும் பாலூட்டும் தாய்மார்களுக்கும் ஆதரவளிக்கும் ஓர் ஊட்டச்சத்து திட்டமாகும். இந்தத் திட்டம் வறுமைக் கோட்டிற்குக் கீழே உள்ளவர்களுக்கும் அதற்கு மேல் உள்ள பெண்களுக்கும் செயல்படுத்தப்படுகிறது. சுமார் 2.71 இலட்சம் கர்ப்பிணிப் பெண்களுக்கும் 2.03 இலட்சம் பாலூட்டும் தாய்மார்களுக்கும் மாநிலத்தில் உள்ள 35,000 அங்கன்வாடி மையங்களில் ஒரு முழு உணவு வழங்கப்படுகிறது. இத்திட்டம் பெண்கள், குழந்தைகளுக்கான ஊட்டச்சத்து குறித்த உலக சுகாதார அமைப்பின் வழிகாட்டுதல்களின் அடிப்படையில் வடிவமைக்கப்பட்டுள்ளது.  

## வரலாறு
ஆரோக்கிய இலட்சுமி திட்டத்தை தெலங்காணா முதலமைச்சர் க. சந்திரசேகர் ராவ் சனவரி 1, 2015 அன்று தொடங்கி வைத்தார். இந்தத் திட்டம் அம்ருத கசுதத்தின் மேம்படுத்தப்பட்ட பதிப்பாகும்.  

## திட்டம்
மாநிலத்தில் உள்ள 31,897 அங்கன்வாடிகளிலும் 4,076 குறு அங்கன்வாடிகளிலும் ஊட்டச்சத்து உணவுகள் வழங்கப்படுகின்றன. இத்திட்டத்தின் கீழ், பயனாளி ஒருவர்:  

- 7 மாதங்கள் முதல் 3 வயது வரையிலான குழந்தைகளுக்கு மாதம் 16 முட்டைகள்
- 3 முதல் 6 வயது வரையிலான குழந்தைகளுக்குத் தினமும் ஒரு முட்டை.
- கர்ப்பிணிகள், பாலூட்டும் தாய்மார்களுக்கு மாதத்திற்கு 25 நாட்களுக்குத் தினமும் ஒரு முட்டையும், 200 மில்லி பாலும் வழங்கப்பட்டது.
- கர்ப்பிணி அல்லது பாலூட்டும் பெண்ணுக்கு ஒரு மாதத்தில் 25 நாட்களுக்குத் தினமும் ஒரு வேளை உணவு வழங்கப்படுகிறது.
# ஆதம்சீனி அரிசி


**ஆதம்சீனி அரிசி** (*Adamchini Chawal*) என்பது வட இந்திய மாநிலமான உத்தரப் பிரதேசத்தில் முக்கியமாகப் பயிரிடப்படும் பாசுமதி அல்லாத, பாரம்பரிய, குறுகிய தானிய நறுமண அரிசி வகையாகும். கிழக்கு உத்திரப் பிரதேசத்தின் சந்தௌலி, மிர்சாபூர், வாரணாசி, சோன்பத்ரா, விந்தியா பகுதியில் ஆதம்சீனி அரிசி இரகம் பொதுவானதாகவும் பரவலாகவும் பயிரிடப்படும் பயிர் ஆகும்.  

இந்திய புவிசார் குறியீடுகள் குறியீட்டின் கீழ், இது "ஆதம்சீனி சாவல்" என்று குறிப்பிடப்படுகிறது.  

## பெயர்
"ஆதம்சீனி" என்ற சொல்லானது இந்தி வார்த்தையான "சீனி" என்பதிலிருந்து பெறப்பட்டது. இதன் பொருள் சர்க்கரை என்பதாகும். ஏனெனில் இந்த அரிசியின் சிறிய, சர்க்கரை படிக போன்ற தானியங்களைக் குறிக்கின்றது. அதே நேரத்தில் "சாவல்" என்பது இந்தியின் மாநில மொழியில் அரிசியைக் குறிக்கிறது.  

## விளக்கம்
இந்த அரிசியின் சில அம்சங்கள் பின்வருமாறு:  

- வறட்சியைத் தாங்கி, நோய் எதிர்ப்புச் சக்தி கொண்ட இந்த அரிசி வகை, வலுவான நறுமணம், குறுகிய-தடித்த மணம் கொண்ட தானியங்களுடன், இடைநிலை அமிலேசினை கொண்டுள்ளது. இதன் விளைவாக நல்ல சுவையுடன் மணமும் மென்மைத்தன்மையும் கொண்டது

### ஊட்டச்சத்து நன்மைகள்
- ஆதம்சீனி அரிசி வகை மாவுச்சத்து, புரதம், கொழுப்பு, நார்ச்சத்து நிறைந்தது. மேலும் உயிர்ச்சத்துக்கள் (வைட்டமின்-டி, பி குழு வைட்டமின்கள்), தாதுக்கள் (இரும்பு) ஆகியவற்றின் நல்ல மூலமாகும். இது ஆரோக்கியமான குடல் செயல்பாட்டை ஆதரிக்கிறது. செரிமானத்தை மேம்படுத்தி மலச்சிக்கலை நீக்குகிறது.

### சமையல் மற்றும் நுகர்வோர் விருப்பங்கள்
- ஆதம்சீனி அரிசி வகை சிறந்த சமையல் பண்புகளைக் கொண்டுள்ளது. இதன் தனித்துவமான நறுமணம், சுவை, அமைப்பு காரணமாக அதிக விருப்பத்தைக்கொண்டுள்ளது.

## புவிசார் குறியீடு
ஆதம்சீனி பிப்ரவரி 22, 2023 அன்று இந்திய அரசின் கீழ் உள்ள புவிசார் குறியீடு பதிவேட்டில் பதிவுசெய்யப்பட்டு புவிசார் குறியீடு தகுதி வழங்கப்பட்டது. இந்தத் தகுதி 3 நவம்பர் 2030 வரை செல்லுபடியாகும். இதன் மூலம், காலா நமக் அரிசிக்குப் பிறகு உத்தரப் பிரதேசத்திலிருந்து வரும் இரண்டாவது அரிசி வகையாகவும். உத்தரப் பிரதேசத்திலிருந்து புவிசார் குறியீடு பெறும் 37வது வகைப் பொருளாகவும் இது உள்ளது.  

புவிசார் குறியீடு இந்த அரிசியைச் சட்டவிரோத விற்பனை செய்வது, சந்தைப்படுத்தலிலிருந்து பாதுகாக்கிறது. மேலும் இதற்குச் சட்டப் பாதுகாப்பையும் தனித்துவமான அடையாளத்தையும் வழங்குகிறது.
# சாதியா டேனிஷ்


**சாதியா டேனிஷ்** (*Sadia Danish*) ஓர் பாக்கித்தானிய அரசியல்வாதி ஆவார். பாக்கித்தான் மக்கள் கட்சிப் பதவிகளில் பணியாற்றிய பிறகு, இவர் 2009 இல் கில்கிட்-பால்டிஸ்தான் சட்டமன்றத்தில் பெண்களுக்கென ஒதுக்கப்பட்ட தொகுதி ஒன்றில் தேர்ந்தெடுக்கப்பட்டார். மேலும், தகவல் மற்றும் சுற்றுலாத் துறை அமைச்சராகவும் பணியாற்றினார். 2023 ஆம் ஆண்டில், கில்கிட்-பால்டிஸ்தான் சட்டமன்றத்தின் துணை சபாநாயகராகவும் இவர் ஒருமனதாக தேர்ந்தெடுக்கப்பட்டார். இந்த பதவிக்கு தேர்ந்தெடுக்கப்பட்ட முதல் பெண் இவர்தான்.  

## வாழ்க்கை வரலாறு
சாதியா டேனிஷ் கில்கித்தைப் பூர்வீகமாகக் கொண்டவர்.  

2009 ஆம் ஆண்டில் முதல் கில்கிட்-பால்டிஸ்தான் சட்டமன்றத்தில் ஒதுக்கப்பட்ட பெண்கள் இருக்கை உறுப்பினராக பாக்கித்தான் மக்கள் கட்சி சார்பில் தேர்ந்தெடுக்கப்பட்டார், 2014 வரை இப்பதவியில் இருந்தார். சட்டமன்ற உறுப்பினராக தனது முதல் பதவிக்காலத்தில், சாதியா 2009 முதல் 2014 வரை கில்கிட்-பால்டிஸ்தானின் தகவல் மற்றும் சுற்றுலாத் துறை அமைச்சராக பணியாற்றினார். பின்னர், 2020 இல் கில்கிட்-பால்டிஸ்தான் சட்டமன்றத்திற்குத் திரும்பினார். இந்த பதவிக்கு தேர்ந்தெடுக்கப்பட்ட முதல் பெண் இவர்தான், பாக்கித்தானிய இதழான *தி நேஷன்* இதை ஒரு “குறிப்பிடத்தக்க மாற்றம் ” என்று எழுதியது. துணை சபாநாயகராக பதவியேற்ற பிறகு, மாகாணத்தில் பெண்களுக்கு அதிகாரமளித்தல் மீது கவனம் செலுத்துவதற்கான தனது விருப்பத்தை சாதியா அறிவித்தார்.
# பௌசியா விகார்

**பௌசியா விகார்** (Fauzia Viqar) பெண்கள் உரிமைகளில் கவனம் செலுத்தும் ஒரு பாக்கித்தான் மனித உரிமை ஆர்வலர் ஆவார். 2014 முதல் 2019 வரை பெண்களின் நிலை குறித்த பஞ்சாப் ஆணையத்தின் முதல் தலைவராக பணியாற்றினார்.  

## கல்வி
பௌசியா,கனடாவின் ஒன்ராறியோவில் உள்ள மெக்மாஸ்டர் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றுள்ளார்.  

## தொழில் மற்றும் செயல்பாடு
2010 முதல் 2014 வரை இலாப நோக்கற்ற அமைப்பான ஷிர்கத் கா என்ற மகளிர் வள மையத்தின் இயக்குநராக பௌசியா விகார் பணியாற்றினார். இந்த அமைப்பில் இவரது வாதிடும் முயற்சிகளில் கௌரவக் கொலைகள் மற்றும் குடும்ப வன்முறை ஆகியவற்றின் மீது இவரது கவனம் இருந்தது. 2013 ஆம் ஆண்டில் நடந்த பெண்களுக்கு எதிரான அனைத்து பாகுபாடுகளையும் ஒழிப்பதற்கான மாநாட்டில் பாக்கித்தானின் காலமுறை மறுஆய்வுக்காக சமர்ப்பிக்கப்பட்ட, குடிமை சமூகத்தால் அங்கீகரிக்கப்பட்ட நிழல் அறிக்கையின் இணை ஆசிரியராக இருந்தார்.  

ஆகஸ்ட் 2019 முதல், இவர் மேலாண்மை மற்றும் மேம்பாட்டுக்கான ஆலோசனை நிறுவனமான ரா மையத்தின் தலைமை நிர்வாக அதிகாரியாக பணியாற்றியுள்ளார்.  

### பெண்களின் நிலை குறித்த பஞ்சாப் ஆணையம்
பிப்ரவரி 2014 இல், பஞ்சாப் சட்டமன்றம் பெண்களின் நிலை குறித்த பஞ்சாப் ஆணையத்தை நிறைவேற்றியது. மாகாணத்தில் பெண்களுக்கு அதிகாரமளித்தல் குறித்து பணியாற்ற ஒரு ஆணையத்தை நிறுவ இந்தச் சட்டம் வழிவகுத்தது. பெண்களின் சமூகப் பொருளாதார வளர்ச்சியை மேம்படுத்துவதற்கும், பெண்களுக்கு எதிரான அனைத்து வகையான பாகுபாடுகளையும் முடிவுக்குக் கொண்டுவருவதற்கும் நோக்கத்துடன் சட்டங்கள், கொள்கைகள் மற்றும் திட்டங்களை மறுஆய்வு செய்வது ஆணையத்தின் பணிகளில் அடங்கும்.  

மார்ச் 8,2014 அன்று பெண்களின் நிலை குறித்த பஞ்சாப் ஆணையத்தின் முதல் தலைவராக பௌசியா விகார் நியமிக்கப்பட்டார். இவரது தலைமையின் கீழ், ஆணையம் ஒரு பாலின மேலாண்மை தகவல் அமைப்பை உருவாக்கியது. மாகாணத்திற்கான வருடாந்திர பாலின சமத்துவ அறிக்கைகளை வெளியிடத் தொடங்கியது. மேலும் பெண்கள் தங்கள் மீதான துன்புறுத்தளுக்கு எதிராகப் புகாரளிக்க உதவித் தொலைபேசி எண்களையும் தொடங்கியது. பௌசியாவின் பதவிக்காலத்தில், பெண்கள் துன்புறுத்தல் சம்பவங்களை காவல் துறையிடம் புகாரளிக்க உதவும் வகையில் ஆணையம் ஒரு செல்லிடத் தொலைபேசி செயலியையும் அறிமுகப்படுத்தியது.  

பெண்களின் நிலை குறித்த பஞ்சாப் ஆணையத்த்தை மேற்பார்வையிடும் பொது அமைப்பான பஞ்சாப் அரசின் மகளிர் மேம்பாட்டுத் துறை, மே 21, 2019 அன்று பெண்களின் நிலை குறித்த பஞ்சாப் ஆணையத்த்தின் தலைவர் பதவியில் இருந்து பௌசியா விகாரை நீக்க ஒரு மாத பணிநீக்க அறிவிப்பை இவருக்கு அனுப்பியது..  

2023 ஆம் ஆண்டில் இவர் பணியிடத்தில் துன்புறுத்தலுக்கு எதிரான பாதுகாப்புக்கான கூட்டாட்சி குறைதீர்ப்பு ஆணையராக நியமிக்கப்பட்டார்.
# சுமித்தைட்டு



**சுமித்தைட்டு** *(Smithite*) என்பது AgAsS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒரு சல்போவுப்பு கனிமமாக இது வகைப்படுத்தப்படுகிறது. முதன்முதலில் 1905 ஆம் ஆண்டு சுவிட்சர்லாந்தின் பின் அருகே உள்ள லெங்சன்பாக்கு கற்சுரங்கத்திலிருந்து வெட்டியெடுக்கப்பட்டது. கனிமவியலாளர் ஆர் எச் சோலி என்பவரால் விவரிக்கப்பட்டது. மேலும் பிரித்தானிய இயற்கை வரலாற்று அருங்காட்சியகத்தின் கனிமவியல் துறையில் உதவியாளராக இருந்த எர்பர்ட்டு சுமித்தின் நினைவாக சுமித்தைட்டு எனப் பெயரிடப்பட்டது. சுமித்தைட்டு என்பது திரெக்மானைட்டின் இரண்டாவது. வடிவமாகும்.  

பன்னாட்டு கனிமவியல் சங்கம் சுமித்தைட்டு கனிமத்தை Sth என்ற குறியீட்டால் அடையாளப்படுத்துகிறது.